section_heading: Prije Elementala: Basemental
paragraph_text: Osnivači sastava Elemental - Luka Tralić Shot, Mirela Priselac Remi i Gordan Radočaj Ink - djelovali su na zagrebačkoj hip hop sceni još od tinejdžerskih dana. Uz MC-anje u sastavu Young Lordz, Shot je sa 16 godina krenuo raditi beatove za lokalne MC-e; Ink je bio član grafiterske ekipe TSW (The Style Writers), a Remi jedine zagrebačke ženske grafiterske ekipe tog doba, DWA (Demented Women Artists), pod pseudenimom Miss Curse.